Գենդեր, սեռ և սեռային կողմնորոշում

Դիմումատուները ծնվել են համապատասխանաբար 1961թ. և 1965թ.:

Տիկին Վալերին (առաջին դիմումատու) 1989թ.-ից համատեղ ապրում էր Տիկին Նատալիի հետ (երկրորդ դիմումատու): 2000թ սեպտեմբերի 21-ին վերջինս անանուն դոնորից արհեստական բեղմնավորման ճանապարհով աղջիկ երեխա (Ա. անունով) ունեցավ: Ա-ն իրավաբանորեն ձևակերպված ոչ մի կապ չունի իր հոր հետ, ով հանդես էր եկել որպես անանուն դոնոր: Երեխան ամբողջ կյանքը ապրել է դիմումատուների ընդհանուր տանը: 2000թ. սեպտեմբերի 22-ին նրա անունը ներառվեց քաղաքի քաղաքացիական կացության ակտերի գարնացամատյանում: Նա իր մոր կողմից պաշտոնապես ճանաչվեց 2000թ. հոկտեմբերի 9-ին:

Երկու դիմումատուների հետագայում կազմեցին քաղաքացիական զուգընկերության պայմանագիր, որը գրանցվեց 2002թ. ապրիլի 15-ին Տարածքային դատարանի ռեգիստրում:

2006թ. մարտի 3-ին առաջին դիմումատուն իր զուգընկերոջ երեխայի հասարակ որդեգրման պահանջ ներկայացրեց այն բանից հետո, երբ իր զուգընկերը նոտարի ներկայությամբ տվել էր իր համաձայնությունը:

2006թ. ապրիլի 12-ին հանրային դատախազը առաջին դիմումատուի դիմումի դեմ առարկություն ներկայացրեց:  

2006թ. հուլիսի 4-ի իր որոշմամբ որդեգրման գործերով դատարանը նշում էր, որ որդեգրման համար օրենսդրական պայմանները առկա էին, որ ապացուցվել էր դիմումատուների՝ երեխայի դաստիարակությանը միասին ակտիվորեն ներգրավված լինելու փաստը: Այնուամենայնիվ, դատարանը մերժեց դիմումը այն հիմնավորմամբ, որ որդեգրումը կհանգեցնի դիմումատուների նպատակներին և երեխայի շահերին հակասող իրավական հետրանքների, քանի որ ծնողական իրավունքները որդեգրած ծնողին փոխանցելը ծնունդ տված մորը կզրկի իր՝ երեխայի նկատմամբ ունեցած իրավունքներից:

2006թ. դեկտեմբերի 21-ի որոշմամբ Վերաքննիչ դատարանը հաստատեց դիմումի մերժումը:  
Ինչպես և առաջին ատյանի դատարանը, Վերաքննիչ դատարանը նշեց, որ որդեգրման համար օրենսդրական պայմանները առկա էին, և որ ապացուցվել էր, որ առաջին դիմումատուն ակտիվ դերակատարում ուներ երեխայի հոգևոր և նյութական բավարարվածության ապահովման գործում: Դատարանը այնուամենայնիվ հաստատեց այն դիրքորոշումը, որ այդ որդեգրման իրավական հետևանքնրեը չեն բխի երեխայի շահերից, քանի որ դիմումատուները ծնողական պարտականությունները կիսելու հնարավորորություն չեն ունենա: 

Ա և Բ ապրում են միասին որպես միասեռական զույգ:

2008թ. նոյեմբերի 26-ին ուժի մեջ մտավ «Ընտանիքի, երեխաների և հասարակության բարեփոխումներ» վերտառությամբ թիվ 3719/2008 օրենքը: Այն առաջին անգամ դրույթներ սահմանեց ընտանիքից բացի այլ միությունների՝ «քաղաքացիական միությունների» մասին: Օրենքի առաջին մասին համաձայն՝ այդպիսի միությունները կարող են կազմվել միայն երկու տարբեր սեռերի ներկայացուցւչների կողմից: 

Համաձայն թիվ 3719/2008 օրենքի մեկնաբանության՝ քաղաքացիական միությունների ներմուծումը արտացոլում էր հասարական իրականությունը, այն է՝ ամուսնական կապերի միջև չգտնվող անձանց համատեղ ապրելու փաստը, և թույլատրում էր այդպիսի անձանց իրենց հարաբերությունները ավելի ճկուն իրավական կարգավորման ենթարկել, քան այն, որ սահմանված էր ամուսնությունների դեպքում: Զեկույցը ավելացնում էր, որ Պետության տարածքում չամուսնացած զույգերից ծնված երեխաների թիվը աճել էր և կազմում էր երկրում ծնված բոլոր երեխաների մոտ 5%-ը: Այն նաև նշում էր, որ երկար ժամանակ միասին ապրելուց հետո առանց օգնության թողնված կանանց դրությունը և ընդհանրապես միայնակ-ծնող ընտանիքների երևույթը, առաջնային խնդիրներ են, և որ դրանք իրավական կարգավորում են պահանջում: Այնուամենայնիվ, զեկույցում նշվում էր, որ կրոնական ամուսնությունների կարգավիճակը շարունակում էր մնալ անզուգական, և ինչպես քաղաքացիական ամուսնությունները, իրավական, ֆինանսական և հասարակական առավելագույն երաշխիքներ հիմնել ցանկացող զույգերի համար լագվագույն տարբերակն էր: Զեկույցը նաև հղումներ էր կատարում Կոնվենցիայի 8-րդ հոդվածին, որը անձնական և ընտանեկան կյանքի իրավունքի տեսանկյունից պաշտպանում էր ոչ ամուսնական միություններին, և դիտարկում էր, որ մի շարք եվրոպական երկրներ իրավականորեն ճանաչում էին տարբեր սեռերի կամ միասեռ զույգերի միությունների որոշակի տեսակների գրանցումը: Առանց ծավալվելու, այն նշում էր, որ քաղաքացիական միությունները նախատեսվում էին տարբեր սեռերի ներկայացուցիչների համար: Այն եզրակացնում էր, որ դրանք նոր ձևի միություններ էին, և ոչ թե «ճկուն ընտանիքներ»: Զեկույցը համարում էր, որ նոր օրենսդրության ներմուծմամբ ամուսնության ինստիտուտը չի թուլանա, քանի որ այն կարգավորվում է այլ խումբ իրավական նորմերով: 

  Թիվ 3719/2008 օրենքի ընդունմանը նախորդեցին բուռն քննարկումներ: Եկեղեցին պաշտոնոապես դեմ արտահայտվեց դրան: 2008թ. մարտի 17-ի մամուլի թողարկումներից մեկում եկեղեցին «քաղաքացիական միությունները» բնութագրեց որպես «պոռնկաբանություն»: Մինչդեռ արդարադատության նախարարը հետևյալ ձևով դիմեց խոհրդարանական հանձնաժողովին.

«...Մենք հավատում ենք, որ այլևս չպետք է առաջ գնալ: Միասեռական զույգերը չպետք է ընդունվեն: Մենք համոզված ենք, որ հասարակության պահանջները չեն արդարացնի այս սահմանից այլևս ավելի առաջ անցնելը: Իր իրօրենսդրական դերով իշխող քաղաքական կուսակցությունը պատասխանատու է Պետության բնակչության առջև: Այն ունի իր սեփական համոզմունքները և քննարկել է այս խնդիրը: Ես գտնում են, որ սա է առաջ գնալու ուղին...» 

Մարդու իրավունքների պետական հանձնաժողովը օրենքի նախագծի վերաբերյալ 2008թ. հուլիսի 14-ի իր դիտարկումներում հատկապես անդրադարձավ «ընտանեկան կյանք» հասկացությանը, որի բովանդակությունը ստատիկ չէր, այլ զարգանում էր հասարակական արժեքներին համապատասխան:

2008թ. նոյեմբերի 4-ին Խորհրդարանի Գիտական խորհուրդը՝ Խորհրդաանի խոսնակի խորհրդատվական մարմինը, օրինագծի վերաբերյալ զեկույց պատրաստեց: Այն, անդրադառնալով Դատարանի նախադեպային իրավունքին, հատկապես նշում էր, որ սեռական կողմնորոշման պաշտպանությունը ներառվում է Կոնվենցիայի 14-րդ հոդվածի շրջանակներում, և որ «ընտանիք» հասկացությունը ընդգրկում է ոչ միայն ամուսնական կապերի մեջ գտնվող անձանց, բայց ավելի ընդհանրական ձևով կարող է ներառել ամուսնութոյւնից դուրս այլ կապեր, որոնք կհամարվեն դե ֆակտո ընտանեկան կյանք:  

2008թ. նոյեմբերի 11-ին քաղաքացիական միությունների վերաբերյալ խորհրդարանական քննարկումների ընթացքում Արդարադատության նախարարը նշեց, որ «հասարակությունը այսօր դեռ պատրաստ չէ ընդունելու նույն սեռի ներկայացուցիչների միությունները»: Մի քանի զեկուցողներ ընդգծեցին, որ միասեռ զույգերին չընդունելով՝ Պետությունը կխախտի իր միջազգային պարտականությունները, և մասնավորապես, Կոնվենցիայի 8-րդ և 14-րդ հոդվածները: 

Առաջին դիմումատուն՝ «Ա», ծնվել է 1955թ.: Նա կին-տղամարդ տրանսեքսուալ էր:

1979թ-ից նա մշտական և կայուն միության մեջ ապրել է երկրորդ դիմումատուի՝ 1959թ. ծնված կին «Բ»-ի հետ: Երրորդ դիմումատուն՝  «Z»-ը, ծնվել է 1992թ. երկրորդ դիմումատուից՝ դոնորից արհեստական բեղմնավորման ճանապարհով («AID»). Հետագայում Բ նույն ճանապարհով լույս աշխարհ է բերել երկրորդ երեխային:

Ա-ը ծնվել է կնոջ մարմնով: Սակայն, չորս տարեկանից նա իրեն զգում էր որպես և արական սեռին բնորոշ վարք էր ցուցաբերում: Այս անհամաձայնությունը պատանեկության տարիներին ինքնակործան դեպրեսիայի պատճառ դարձավ:

1975թ-ից նա սկսեց հորմոնալ բուժում ընդունել և ապրել ու աշխատել որպես տղամարդ: 1979թ.  նա սկսեց ապրել Բ-ի հետ, և որոշ ժամանակ անց նույն տարում նա սեռը փոխելու վիրահատություն կատարեց՝ բուժական խորհրդատվությունից և հոգեբանական թեստ անցնելուց հետո:

1990թ. Ա և Բ իրենց ընդհանուր թերապևտի միջոցով դիմեցին AID կատարելու: Նրանք 1991թ. հունվարին հարցազրույց անցան մասնագետի մոտ՝ բուժում ստանալու նպատակով, և նրանց դիմումը, նաև դրան կցված երկու քազվածքներ ու նարնց թերապևտից մի նամակ, ուղարկվեց հիվանդանոցի էթիկայի կոմիտե: Սակայն այն մեժվեց:

Նրանք բողոքեցին, հղումներ կատարելով հետազոտության, որտեղ նշվում էր, որ տրանսեքսուլ կամ միասեռական ծնողների կողմից դաստիարակված երեսունյոթ երեխաների շրջանակում անսովոր սեռական կողմնորոշում կամ այլ  հակառակ ազդեցություն չի արձանագրվել (Ր. Գրին «Տրանսեքսուլ կամ միասեռական ծնողների կողմից դաստիարակված երեսունյոթ երեխաների սեռական ինքնությունը», American Journal of Psychiatry, 1978, հատոր 135, էջեր 692-97 )

1991թ. նոյեմբերին հիվանդանոցի էթիկայի կոմիտեն համաձայնեց դիմումատուների պահանջին համապատասխան բուժում տրամադրել: Նրանք Ա-ից պահանջեցին իր կողմից երեխայի հայրությունը՝ Մարդու բեղմնավորման և սաղմնավորման մասին օրենքի իրամստով (տես ստորև 21-րդ պարբերությունը):

1992թ. հունվարի 30-ին Բ-ն AID բուժման շնորհիվ բեղմնավորվեց անհայտ դոնորի ձվաբջջով: Ա-ն ներկա էր ողջ գործընթացի ընթացքում: Գ-ն ծնվեց 1992թ. հոկտեմբերի 13-ին:

1992թ. փետրվարին Բ-ն փորձեց գլխավոր ռեգիստրից պարզել, թե արդյոք իր՝ որպես Գ-ի հայր գրանցելիս որևէ խնդիր կառաջանա: 1992թ. հունիսի 4-ով թվագրված պատասխանում Առողջապահության նախարարը նշում էր, որ գլխավոր ռեգիստրը այն կարծիքին էր, որ գրանցման նպատակներին համապատասխանՙ միայն կենսաբանական հայրը կարող է որպես հայր գրանցվել: Նշվեց, որ երեխան կարող է կրել Ա-ի ազգանունը, և համապատասխան պայմանները բավարարելու դեպքում՝ Ա իրավասու կլինի ստանալու լրացուցիչ նպաստ, եթե կարողանա ցույց տալ, որ երեխային ֆինանսական օգնություն է ցույց տվել:  

Այդուհանդերձ, Գ-ի ծնունդից հետո Ա և Գ փորձեցին երեխային գրանցել իրենց երկուսի անուններով՝ որպես երեխայի մայր և հայր: Սակայն Ա-ին չթույատրվեց գրանցվել որպես երեխայի հայր, և ռեգիստրի այդ մասը բաց մնաց: Գ-ին տրվեց Ա-ի ազգանունը:

1995թ. նոյեմբերին Ա-ի աշխատամքային պայմանագրի ժամկետը լրացավ, և նա մոտ երեսուն աշխատատաեղերի համար դիմում ներկայացրեց: Նրա ստացած աշխատանքի միակ առաջարկությունը Բոտսվանայի մի համալսարանից էր: Ծառայության պայմաններն ընդգրկում էին հարմարություններ և անվճար ուսուցում աշխատողի խնամքի տակ գտնվողների համար: Սակայն Ա-ն որոշեց չընդունել աշխատանքը, երբ նա Բոտսվանայի մի ներկայացուցչի կողմից տեղեկացվեց, որ միայն ամուսինները և կենսաբանական կամ որդեգրված երեխաներն են համարվում «խնամքի տակ գտնվող»: Հետագայում նա Մանչեստրում մի այլ աշխատանք ստացավ, որտեղ էր շարունակում է աշխատել:

Դիմումատուն բողոքում է Կոնվենցիայի 14-րդ և 8-րդ հոդվածների խախտման առկայության հիմքով:     

Պարոն Ա միասեռական է: Նա այժմ ազատազրկում է կրում Երկրորդ բանտում:

2008թ. հոկտեմբերի 25-ին դիմումատուն գնաց Իզմիրի ոստիկանական բաժանմունք և խոստովանեց, որ մի շարք իրավախախտումներ է կատարել, ինչպիսին փաստաթղթերի կեղծում, խաբեություն, կրեդիտ-քարտերի կեղծում և պաշտոնական փաստաթղթերի խեղաթյուրում: Նա կալանքի տակ պահվեց և այնուհետև տարվեց Առաջին բանտ:

Առաջին բանտում նրան սկզբում տեղավորեցին  հետերոսեքսուալների հետ միևնույն խցում:

2009թ. փետրվարի 5-ին դիմումատուի ներկայացուցիչը բանտի ղեկավարությանը խնդրեց դիմումատուին անվտանգության նկատառումներով փոխադրել ուրիշ խուց՝ հոմոսեքսուալ բանտարկյալների հետ: Որպես խնդրանքի հիմնավորում՝ նա նշեց, որ իր վստահորդը վախեցվել և բռնության է ենթարկվել բանտակիցների կողմից:

2009թ. փետրվարի 5-ին բանտի ղեկավարությունը որոշեցին դիմումատուին տեղավորել անհատական խցում: Այդ որոշումը բովանդակում է հետևյալը.

«...բանտարկյալը, ով ասել էր, որ հոմոսեքսուլ կողմնորոշում ունի, իր ներկայից խցի փոխարեն տեղավորվել է անհատական խցում...»:
Դիմումատուն նշեց, որ այն խուցը, որտեղ նրան տեղավորել էին, 7 մ² էր, որից ապրելու համար տարածքը դրա կեսից ոչ ավելին էր: Այն ուներ անկողին և զուգարան, բայց լվացարան չկար, խատ կեղտոտ էր, և առնետներ կային այնտեղ: Դիմումատուն ասաց, որ անհատական ազատազրկման համար նախատեսված նույն տիպի տասը այլ խուցեր կային կարգապահական նպատակների, ինչպես նաև մանկապղծության կամ բռնաբարության մեջ մեղադրվող անձանց համար նախատեսված: Այն բանից հետո, ինխ նա 2009թ. փետրվարի 5-ին տեղավորվեց անհատական խցում, դիմումատուն զրկվեց այլ բանտարկյալների հետ կապից և այլ հասարակական շփումից: Նրան չէր թույլատրվել մասնակցել դրսում անցկացվող վարժություններին, և նրան թույլատրված էր խցից դուրս գալ միայն իր փաստաբանին տեսնելու և հաճախել ամիսը մոտավորապես մեկ անգամ անցկացվող դատական լսումներին: 

Դիմումատուն խցում միայնակ էր մինչ այն պահը, երբ մեկ այլ հոմոսեքսուալի բերեցին բանտ:

2009թ. ապրիլի 21-ին դիմումատուն դիմեց հանրային դատախազին ՝ իր նկատմամբ կիրառված միջոցները վերացնելու պահանջով: Նա նշեց, որ ինքը հոմոսեքսուալ է և ոչ թե տրանվեստիտ կամ տրանսեքսուալ: Իր սեռական կողմնորոշման պատճառով նրան պահել էին անհատական խցում՝ առանց մյուս բանտարկյալների հետ կապի և առանց հասրակական այլ գորխունեության մեջ ընդգրկվելու հնարավորության: Նա երեք ամիս պահվել է այդ պայմաններում և արդյունքւոմ ունեցել է հոգեկան խնդիրներ: Նա նշեց, որ բանտում միայն ցմահ ազատազրկման դատապարտված անձինք էին նույնանման պայմաններում պահվում: Նա պահանջում էր այլ բանտարկյալների հետ հավասար վերաբերմունքի ցուցաբերում:2009թ. մայիսի 7-ին դիմումատուն իր փաստաբանի միջոցով հետագա դիմում ներկայացրեց Իզմիրի դատավորին։ 2009թ. մայիսի 25-ին դատավորը, գործի նյութերը ուսումնասիրելով, որոշեց, որ անհրաժեշտ է դիմումատուի դիմումի ըստ էության քննություն անցկացնել: Այդպիսով, նա հատկապես դիտարկեց, որ դիմումատուն «դատապարտված բանտարկյալ» չէ և միայն կալանավորման մեջ է, և որ բանտի ղեկավարության գործողությունները թե ձևականորեն, թե բովանդակությամբ համապատասխանում էին օրենքին: Նա նշեց, որ բանտի ղեկավարությունը հայեցողության իրավունք ունեին, քանի որ դատավճիռների կատարման մասին օրենքը հատուկ կանոններ չի պարունակում կալանքի տակ գտնվող անձանց՝ իրենց տեղավորման հարցերին առնչվող ցանկությունների վերաբերյալ, ինչպես դատապարտված բանտարկյալների դեպքում է: Նա, inter alia, նշեց.

«...որոշվել է, որ դիմումատուի՝ անհատական խցում պահվելը հետապնդում է կանխարգելիչ նպատակ, քանի որ Պետությունը չի կարող նրան այնպիսի վտանգավոր վիճակում պահել, որ նրան ինքնադատաստանի ենթարկեն....»:
2009թ. հունիսի 12-ին դիմումատուի դեմ հարուցված այլ քրեական գործի շրջանակներում դատական լսման ընթացքում, Դատարանը որոշեց նամակ ուղարկել Առաջին բանտի ղեկավարությանը՝ պահանջելով դիմումատուի՝ իր կալանավորման հարցերով բողոքների առնչությամբ ձեռնարկել բոլոր հնարավոր միջոցները:

2009թ. հուլիսի 8-ին հանրային դատախազի գրասենյակի պահանջով դիմումատուն տեղափոխվեց Հոգեբուժարան՝ նրա հոգեկան վիճակը գնահատելու:  2009թ. հուլիսի 8-ից 12-ը դիմումատուն պահվել է հոգեբուժարանի հսկողության տակ: 2009թ. հուլիսի 12-ին երեք հոգեբույժերի կողմից կազմվեց բժշկական եզրակացություն: Համաձայն եզրակացության՝ դիմումատուն տառապում է սեռական ինքնորոշման խնդիրներով: Այն նաև նշում էր, որ իր՝ կալանավորման պայմաններով պայմանավորված տառապանքը համապատասխանում է ռեակտիվ դեպրեսիայի նախանշաններին: Դիմումատուն ետ տարվեց Առաջին բանտ:

2009թ. օգոստոսի 8-ից մեկ այլ հոմոսեքսուալ բանտարկյալ տեղավորվեց դիմումատուի խցում: 2009թ. նոյեմբերի 11-ին բանտի ղեկավարությունը որոշեց բաժանել երկու բանտակյալներին: Այդ օրվանից բանտարկյալը կրկին զրկվեց այլ բանտարկյալների հետ շփումից:  

2010թ. փետրվարի 26-ին դիմումատուն տեղափոխվեց Երկրորդ բանտ և տեղավորվեց հասարակ խցում երեք այլ բանտարկյալների հետ, որտեղ նրան տրվեցին նույն իրավունքները, ինչ մյուս բանտարկյալներին, այն է օրինակ՝ դրսում վարժություններ, սպորտ, մյուս բանտարկյալների հետ կանոնավոր շփում, և այլն: Իր փաստաբանի համաձայն՝ դիմումատուն դեռ տառապում էր առաջին բանտում նրա միայնակ բանտարկության հետևանքով ստացած հոգեկան խնդիրներով, մասնավորապես դեպրեսիայով և ինսոմնիայով. նա օգտագործում էր հակադեպրեսիոն միջոցներ, ինչպես նաև հանգստացնող և քնաբեր այլ դեղամիջոցներ:

Պարոն Ա վիճարկում է Կոնվենցիայի 14-րդ հոդվածը 3-րդ հոդվածի համակցությամբՙ կախված իր սեռական կողմնորոշումից:  
